Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: ügyben az indítványozók az Alkotmány 43. § (2) bekezdésén kívül határozott kérelmet fogalmaztak meg az Alkotmánybíróságról szóló 1989. évi XXXII. törvény 1. §
Paragraph Index: 818

3. Az Alkotmánybíróság megítélése szerint a helyi építési szabályzat és a településrendezési tervek elfogadását megelõzõ (fentebb vázolt) sajátos eljárás nem változtat azon a tényen, hogy a döntést az önkormányzat alkotmányos, és törvényekben foglalt joga (s bizonyos körben kötelezettsége) meghozni, nem változtat azon, hogy az önkormányzat viseli a felelõsséget az általa meghozott rendeletért. (Viseli a jogi felelõsséget a rendelet törvényességéért, és viseli a politikai felelõsséget a választópolgárok felé.) Az önkormányzatok alkotmányos státuszából — az önkormányzati jogok alkotmányi rögzítésébõl, illetve e jogokat részletezõ Ötv.-beli szabályozásból is — az következik, hogy az önkormányzatok önállóan és felelõsséggel döntenek a feladatat- és hatáskörükbe tartozó kérdésekben. Nem hagyható figyelmen kívül, hogy a településrendezés során elfogadandó önkormányzati rendeletek a magasabb jogszabályok által képviselt érdekek egyidejû megjelenítése mellett mégiscsak a helyi viszonyok rendezését szolgálják: a település hosszú távú fejlesztését, szerkezetének kialakítását, az építés rendjét stb., ezért tartozik az errõl való döntés — a bemutatott törvényi felhatalmazások alapján — az önkormányzati rendeletalkotás tárgykörei közé. Mindezek mellett a településrendezés és a helyi építésügyi elõírások megalkotása — úgy is mint helyi közügy — az önkormányzatok kötelezõ feladatának tekinthetõ. Az önkormányzat rendeletalkotási szabadsága — mint ahogy ez a IV./1. pontban kifejtésre került — Alkotmány által védett önkormányzati alapjog. Az Alkotmánybíróság az önkormányzati jogok védelmét illetõen több döntésében — valamennyi jogra kiterjedõen és általános érvénnyel — már kifejtette, hogy „az Alkotmány 44/A. § (1) bekezdésében szabályozott alapjogok a helyi képviselõ-testületek számára biztosított olyan hatáskörcsoportok, amelyek a helyi önkormányzás körében az önkormányzatok számára biztosított autonómia alkotmányos garanciáit képezik. Az önkormányzatokat az egyes alapjogok körében megilletõ autonómia azonban nem feltétlen és korlátozhatatlan. Az alapjogok szabályozása elsõsorban a kormánnyal és az államigazgatással szemben nyújt alkotmányos garanciát az önkormányzatok számára. A törvényhozót az Alkotmányban szabályozott önkormányzati alapjogok annyiban korlátozzák, hogy azokat nem vonhatja el, nem állapíthat meg olyan mértékû korlátozásokat, amelyek valamely önkormányzati alapjog tartalmának kiüresedéséhez, tényleges elvonásához vezetnek.” [Lásd legutóbb: 48/2001. (XI. 22.) AB határozat, ABH 2001. 330. 333—334.] Az Alkotmánybíróság szerint az önkormányzati rendeletalkotás — mint az Alkotmányba foglalt önkormányzati alapjoggyakorlás — szempontjából alapvetõ garanciális jelentõsége van annak, hogy döntéseiket érdemben csak a bíróságok, illetve rendeleteiket az Alkotmánybíróság bírálhatja felül, mégpedig csak törvényességi vagy alkotmányossági szempontból. A helyi közügyek önálló vitelében megnyilvánuló önállóságot — s egyben a Kormány és az államigazgatási szervekkel szemben fennálló védelmet — tükrözik az Ötv.-nek a törvényességi ellenõrzésre vonatkozó szabályai. Az Ötv. 99. § (1) bekezdése értelmében, ha a közigazgatási hivatal vezetõje törvénysértést észlel, határidõ tûzésével felhívja az érintettet a törvénysértés megszüntetésére. Az érintett a felhívásban foglaltakat köteles megvizsgálni és a megadott határidõn belül az annak alapján tett intézkedésrõl vagy egyet nem értésérõl a közigazgatási hivatal vezetõjét tájékoztatni, de azt nem köteles elfogadni. Ezért rendelkezik úgy az Ötv. 99. § (2) bekezdése, hogy ha a megadott határidõn belül intézkedés nem történt, a közigazgatási hivatal vezetõje kezdeményezheti a törvénysértõ önkormányzati rendelet felülvizsgálatát és megsemmisítését az Alkotmánybíróságnál, illetve a törvénysértõ határozat bírósági felülvizsgálatát. E törvényi megoldás megfelelõn érzékelteti az önkormányzatoknak — az Alkotmányban is megfogalmazott — döntési szabadságát: az önkormányzat nem köteles elfogadni a törvényességi ellenõrzés körében kialakított véleményt, szabadon és természetesen az ezzel együtt járó felelõsséggel dönthet. Az Étv. 9. § (6) bekezdésének jelen ügyben vizsgált szövegrésze az önkormányzat e döntési szabadságát súlyosan sérti. Az Alkotmánybíróság szerint nem egyeztethetõ össze az Alkotmánynak az önkormányzat rendeletalkotási szabadságát meghatározó rendelkezéseivel az — mégha az építési szabályzatok és rendezési tervek meghozatalához, azok tartalmához többféle (nemcsak önkormányzati) érdek integrálása is szükséges —, hogy az önkormányzati rendeletalkotás elé az államigazgatás irányából megfogalmazott törvénysértésre alapozott egyet nem értõ vélemény akadályt gördítsen. Különösen sérti az önkormányzatok Alkotmányba rögzített rendeletalkotási szabadságát akkor, ha az önkormányzatokat kötelezõ feladataik ellátásában akadályozza meg. Az Alkotmánybíróság a fentiek alapján úgy ítélte meg, hogy az Étv. 9. § (6) bekezdés utolsó mondatából a „továbbá törvénysértésre alapozott egyet nem értõ vélemény esetén a szabályzat és a tervek elfogadásra nem terjeszthetõk elõ” szövegrész ellentétes az önkormányzatoknak az Alkotmány 44/A. § (1) bekezdés a) pontjából és 44/A. §

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes